
DR.30.11.2020 81 

  
Tuan Pengerusi [Dato’ Mohd Rashid Hasnon]: Yang Berhormat Menteri, 

saya berikan selama lima minit untuk terus menggulung. [Dewan riuh]  

Puan Teo Nie Ching [Kulai]: Yang Berhormat Menteri, Yang Berhormat 
Menteri, Kulai. Yang Berhormat Menteri. Boleh Kulai hendak tanya satu soalan?  

YM Tengku Dato’ Sri Zafrul Tengku Abdul Aziz: Boleh saya jawab. Saya 
jawab satu soalan mengenai UJSB dan saya akan gulung.   

Tuan Pengerusi [Dato’ Mohd Rashid Hasnon]: Baik, sila.  

YM Tengku Dato’ Sri Zafrul Tengku Abdul Aziz: Terima kasih. Jadi, nilai aset 
yang dipindahkan ataupun berapakah aset yang telah dijuallah? Itu soalannyalah oleh 
UJSB. Ini soalan saya jawab dan saya akan menggulung selepas ini Tuan Pengerusi.  

Dato’ Mahfuz bin Haji Omar [Pokok Sena]: Syarikat SPNB itu. 

 YM Tengku Dato’ Sri Zafrul Tengku Abdul Aziz: Sejak Mac 2020 hingga 
Oktober 2020, UJSB telah menjual saham-saham tersenarai dengan bernilai RM2.6231 
juta ataupun RM2.6 billion-lah Yang Berhormat ya. Telah melabur semula hasil tunai 
yang diraih dengan pembelian saham-saham tersenarai sebanyak RM2.3 bilion dan baki 
dana disimpan untuk kegunaan pelaburan susulan.  

 Penjualan dan pembelian saham-saham tersenarai ini selaras dengan polisi 
pelaburan yang mampan dan menyeluruh bagi menambah baik portfolio ekuiti UJSB. Ya, 
jadi sebagai nak bagi contoh ini, UJSB telah membeli saham dua buah syarikat tertentu 
dengan kos sebanyak RM77 juta dan kadar semasa pegangan termasuk keuntungan 
yang telah direalisasikan ialah sebanyak RM197.4 juta. Ia memberi pulangan sebanyak 
RM120.4 juta kepada UJSB dalam tempoh hanya tiga bulan 

 Di samping itu, UJSB juga telah menjalankan proses penjualan secara tender 
terbuka yang diiklankan di akhbar pada bulan Disember 2019 untuk aset portfolio 
hartanah. Aset yang terlibat merangkumi sebanyak 19 buah aset daripada 20 buah aset 
hartanah yang diambil alih oleh UJSB.  

 Sejumlah 19 buah aset tersebut terdiri daripada hartanah rumah kedai pejabat 
yang kebanyakannya usang dan tidak diselenggarakan dengan baik serta lot tanah 
kosong yang bersaiz kecil yang sukar dibangunkan. Daripada 19 buah aset hartanah 
tersebut, hanya satu buah aset berjaya dijual iaitu sebidang tanah kosong yang terletak 
di Segamat, Johor yang mempunyai nilai pasaran sebanyak RM900,000. UJSB telah 
berjaya menjualnya pada harga RM920,000. Itulah hanya satu aset yang telah dijual. 
Terima kasih.  

 Tuan Pengerusi [Dato’ Mohd Rashid Hasnon]: Baik.  

 Puan Teo Nie Ching [Kulai]: Yang Berhormat Menteri, Yang Berhormat 
Menteri. Satu soalan. Satu soalan Yang Berhormat Menteri.  

 Dato’ Mahfuz bin Haji Omar [Pokok Sena]: Syarikat SPNB macam mana 
Yang Berhormat Menteri? 

 Datuk Seri Saifuddin Nasution bin Ismail [Kulim-Bandar Baharu]: [Tidak 
jelas] 

 Tuan Pengerusi [Dato’ Mohd Rashid Hasnon]: Terima kasih, terima kasih. 
Ahli Yang Berhormat, masa tidak mengizinkan. [Dewan riuh]. 

 Ahli Yang Berhormat, masalah ialah bahawa wang sejumlah RM21,000,000 – 
[Dewan riuh]  Ya, saya teruskan. Baik. 

Ahli-ahli Yang Berhormat, masalahnya ialah bahawa wang sejumlah 
RM21,029,037,300 untuk Kepala B.10, B.11 dan B.12 Anggaran Perbelanjaan Mengurus 
2021 jadi sebahagian daripada Jadual hendaklah disetujukan. 

[Masalah dikemuka bagi diputuskan]  

Beberapa Ahli: [Berucap tanpa menggunakan pembesar suara]  

Tuan Pengerusi [Dato’ Mohd Rashid Hasnon]: Baik, baik. [Dewan riuh] 

 Tuan Mohamad bin Sabu [Kota Raja]: Belah bahagian.  

 Datuk Seri Dr. Haji Dzulkefly bin Ahmad [Kuala Selangor]: Tuan Pengerusi, 
tekan mikrofon tak bagi orang bercakap.  

 



Tuan Pengerusi [Dato' Mohd Rashid Hasnon]: Yang Berhormat Menteri, saya berikan selama lima minit untuk terus menggulung. [Dewan riuh]. Puan Teo Nie Ching [Kulai]: Yang Berhormat Menteri, Yang Berhormat Menteri, Kulai. Yang Berhormat Menteri. Boleh Kulai hendak tanya satu soalan?. YM Tengku Dato' Sri Zafrul Tengku Abdul Aziz: Boleh saya jawab. Saya jawab satu soalan mengenai UJSB dan saya akan gulung. Tuan Pengerusi [Dato' Mohd Rashid Hasnon]: Baik, sila. YM Tengku Dato' Sri Zafrul Tengku Abdul Aziz: Terima kasih. Jadi, nilai aset yang dipindahkan ataupun berapakah aset yang telah dijuallah? Itu soalannyalah oleh UJSB. Ini soalan saya jawab dan saya akan menggulung selepas ini Tuan Pengerusi. Dato' Mahfuz bin Haji Omar [Pokok Sena]: Syarikat SPNB itu. YM Tengku Dato' Sri Zafrul Tengku Abdul Aziz: Sejak Mac 2020 hingga Oktober 2020, UJSB telah menjual saham-saham tersenarai dengan bernilai RM2.6231 juta ataupun RM2.6 billion-lah Yang Berhormat ya. Telah melabur semula hasil tunai yang diraih dengan pembelian saham-saham tersenarai sebanyak RM2.3 bilion dan baki dana disimpan untuk kegunaan pelaburan susulan. Penjualan dan pembelian saham-saham tersenarai ini selaras dengan polisi pelaburan yang mampan dan menyeluruh bagi menambah baik portfolio ekuiti UJSB. Ya, jadi sebagai nak bagi contoh ini, UJSB telah membeli saham dua buah syarikat tertentu dengan kos sebanyak RM77 juta dan kadar semasa pegangan termasuk keuntungan yang telah direalisasikan ialah sebanyak RM197.4 juta. Ia memberi pulangan sebanyak RM120.4 juta kepada UJSB dalam tempoh hanya tiga bulan. Di samping itu, UJSB juga telah menjalankan proses penjualan secara tender terbuka yang diiklankan di akhbar pada bulan Disember 2019 untuk aset portfolio hartanah. Aset yang terlibat merangkumi sebanyak 19 buah aset daripada 20 buah aset hartanah yang diambil alih oleh UJSB. Sejumlah 19 buah aset tersebut terdiri daripada hartanah rumah kedai pejabat yang kebanyakannya usang dan tidak diselenggarakan dengan baik serta lot tanah kosong yang bersaiz kecil yang sukar dibangunkan. Daripada 19 buah aset hartanah tersebut, hanya satu buah aset berjaya dijual iaitu sebidang tanah kosong yang terletak di Segamat, Johor yang mempunyai nilai pasaran sebanyak RM900,000. UJSB telah berjaya menjualnya pada harga RM920,000. Itulah hanya satu aset yang telah dijual. Terima kasih. Tuan Pengerusi [Dato' Mohd Rashid Hasnon]: Baik. Puan Teo Nie Ching [Kulai]: Yang Berhormat Menteri, Yang Berhormat Menteri. Satu soalan. Satu soalan Yang Berhormat Menteri. Dato' Mahfuz bin Haji Omar [Pokok Sena]: Syarikat SPNB macam mana Yang Berhormat Menteri?. Datuk Seri Saifuddin Nasution bin Ismail [Kulim-Bandar Baharu]: [Tidak jelas]. Tuan Pengerusi [Dato' Mohd Rashid Hasnon]: Terima kasih, terima kasih. Ahli Yang Berhormat, masa tidak mengizinkan. [Dewan riuh]. Ahli Yang Berhormat, masalah ialah bahawa wang sejumlah RM21,000,000- [Dewan riuh] Ya, saya teruskan. Baik. Ahli-ahli Yang Berhormat, masalahnya ialah bahawa wang sejumlah RM21,029,037,300 untuk Kepala B.10, B.11 dan B.12 Anggaran Perbelanjaan Mengurus 2021 jadi sebahagian daripada Jadual hendaklah disetujukan. [Masalah dikemuka bagi diputuskan]. Beberapa Ahli: [Berucap tanpa menggunakan pembesar suara]. Tuan Pengerusi [Dato' Mohd Rashid Hasnon]: Baik, baik. [Dewan riuh]. Tuan Mohamad bin Sabu [Kota Raja]: Belah bahagian. Datuk Seri Dr. Haji Dzulkefly bin Ahmad [Kuala Selangor]: Tuan Pengerusi, tekan mikrofon tak bagi orang bercakap.